Legal Document

Category: 1267

Text:
90. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ αριθ.ΔΥ10/425/94 της 7/23 Ιουν.1994 (ΦΕΚ Β΄471) Όροι και προϋποθέσεις εφαρμογής προγραμμάτων αγωγής της υγείας και επιβαλλόμενες διοικητικές κυρώσεις σε περίπτωση παράβασής τους. Έχοντας υπόψη: α)Του Α.Ν.2520/1940 «Υγειονομικών Διατάξεων». β)Του Β.Δ.138/92 «Οργανισμός του Υπουργείου Υγείας, Πρόνοιας και Κοινων. Ασφαλίσεων». γ)Του άρθρ.35 παρ.2 του Νόμ.2071/92 (ΦΕΚ 123/Α/15.7.92 «Εκσυγχρονισμός και Οργάνωση Συστήματος Υγείας». δ)Την υπ’ αριθ.11/8.3.94 γνωμοδότηση της Ε.Σ.Α.Υ., αποφασίζουμε: 1.Κάθε πρόγραμμα ενημέρωσης – αγωγής της υγείας, πριν από κάθε εφαρμογή του από δημόσιους ή ιδιωτικούς φορείς πρέπει να έχει έγκριση του Υπουργού Υγείας, Πρόνοιας και Κοινων. Ασφαλίσεων, μετά από γνώμη της Επιτροπής Σχεδιασμού Αγωγής Υγείας (Ε.Σ.Α.Υ.). 2.Οι όροι και προϋποθέσεις για την έγκριση των προγραμμάτων αυτών είναι οι ακόλουθοι: α)Το πρόγραμμα πρέπει να έχει συγκεκριμένους σκοπούς και στόχους ποιοτικούς και εάν είναι δυνατόν και ποσοτικούς), να είναι σύμφωνο με τους κανόνες ηθικής και δεοντολογίας, τις αρχές της παγκόσμιας οργάνωσης Υγείας και να απευθύνεται σε ορισμένο πληθυσμό. β)Να έχει συγκεκριμένες μεθοδολογικές προσεγγίσεις. γ)Να κατευθύνεται από ειδικά καταρτισμένους επιστήμονες. δ)Να έχει χρονοδιάγραμμα εκτέλεσης που να ανταποκρίνεται στην πραγματικότητα. ε)Να περιέχει προκαταρκτική αξιολόγηση αναμενόμενα αποτελέσματα – σημασία και αναμενόμενη συμβουλή του προγράμματος. στ)Εκτίμηση δαπανών και πηγές χρηματοδότησης. Προκειμένου να εγκριθεί το πρόγραμμα υποβάλλεται σε πενταπλούν και θα πρέπει να περιέχει ειδικώτερα τα εξής στοιχεία: α)ΦΟΡΕΑΣ Νομική Μορφή. Υπεύθυνος του Φορέα. Ταχυδρομική Διεύθυνση. Τηλέφωνο. FAX. β)ΤΙΤΛΟΣ ΠΡΟΓΡΑΜΜΑΤΟΣ. γ)ΥΠΕΥΘΥΝΟΣ ΠΡΟΓΡΑΜΜΑΤΟΣ. Επαγγελματική Ιδιότητα. Επιστημονική ταυτότητα. δ)ΣΚΟΠΟΣ – ΣΤΟΧΟΙ. ε)ΣΚΟΠΟΥΜΕΝΟΣ ΠΛΗΘΥΣΜΟΣ. στ)ΜΕΘΟΔΟΣ. ζ)ΧΡΟΝΟΔΙΑΓΡΑΜΜΑ ΕΚΤΕΛΕΣΗΣ. Έναρξη. Λήξη. η)ΠΡΟΚΑΤΑΡΚΤΙΚΗ ΑΞΙΟΛΟΓΗΣΗ ΠΡΟΓΡΑΜΜΑΤΟΣ. θ)ΕΚΤΙΜΗΣΗ ΔΑΠΑΝΩΝ. ι)ΠΗΓΕΣ ΧΡΗΜΑΤΟΔΟΤΗΣΗΣ. Εξασφαλισμένες. Πιθανές. 3.Η έγκριση του προγράμματος δεν σημαίνει και αξιολόγηση του προϋπολογισμού και έγκριση χρηματοδότησης. 4.Η παράβαση των ανωτέρω διατάξεων συνεπάγεται διακοπή του προγράμματος και δυνατότητα κατάσχεσης εντύπων και λοιπών υλικών, καθώς και επιβολή χρηματικού προστίμου από 100.000 δρχ. έως 5.000.000 δρχ., με απόφαση του Υπουργού Υγείας, Πρόνοιας και Κοινων. Ασφαλίσεων μετά από γνώμη της Ε.Σ.Α.Υ. 5.Αν κατά τη διάρκεια προβολής θεμάτων αγωγής υγείας από δημόσιο ή ιδιωτικό φορέα διαπιστωθεί απόκλιση από τις αρχές της παγκοσμίας Οργάνωσης Υγείας (Π.Ο.Υ.) και των ισχυόντων νόμων, διακόπτεται το πρόγραμμα ενημέρωσης με απόφαση του Υπουργού Υγείας Πρόνοιας και Κοινων. Ασφαλίσεων και μετά από γνώμη της Ε.Σ.Α.Υ. 6.Η εφαρμογή της παρούσης Υπουργικής απόφασης δεν συνεπάγεται καμία σχετική δαπάνη.